REGOLAMENT TAL-KUMMISSJONI (KE) Nru 1211/2007
tas-17 ta’ Ottubru 2007
li jemenda r-Regolament tal-Kummissjoni (KE) Nru 883/2001 li jippreskrivi regoli dettaljati biex ikun implimentat ir-Regolament tal-Kunsill (KE) Nru 1493/1999 dwar il-kummerċ ma' terzi pajjiżi ta' prodotti fis-settur ta' l-inbid
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq ta' l-inbid (1), u b'mod partikolari l-Artikolu 63(8) tiegħu,
Billi:
(1)
Ir-Regolament tal-Kummissjoni (KE) Nru 1057/2007 (2) emenda r-rati ta' rifużjoni għal ċerti kodiċi tal-prodotti u l-lista ta' destinazzjonijiet eliġibbli għar-rifużjonijiet kif provduta bir-Regolament tal-Kummissjoni (KE) Nru 2805/95 tal-5 ta’ Diċembru 1995 li jiffissa r-rifużjonijiet ta' l-esportazzjoni fis-settur ta' l-inbid li jħassar ir-Regolament (KEE) Nru 793/93 (3).
(2)
Ir-Regolament tal-Kummissjoni (KE) Nru 883/2001 (4) għandu għalhekk jiġi emendat skond dan.
(3)
Il-miżuri pprovduti f'dan ir-Regolament huma skond l-opinjoni tal-Kumitat ta' Ġestjoni għall-Inbid,
ADOTTAT DAN IR-REGOLAMENT:
Artikolu 1
Ir-Regolament (KE) Nru 883/2001 hu emendat kif ġej:
(1)
Fl-Artikolu 9, il-paragrafu 6 għandu jinbidel b’dan li ġej:
“6. Il-miżuri provduti fil-paragrafi 4 u 5 jistgħu jkunu aġġustati għall-kategorija ta' prodotti u ż-żona ta' destinazzjoni. Iż-żoni ta' destinazzjoni għandhom ikunu:
-
żona 1: l-Afrika,
-
żona 2: L-Ażja u l-Awstralażja, u
-
żona 3: l-Ewropa tal-Lvant, inkluż is-CIS.
Il-pajjiżi f'kull żona ta' destinazzjoni huma elenkati fl-Anness IV.”;
(2)
L-Anness II għandu jinbidel bit-test fl-Anness għal dan ir-Regolament.
(3)
Fl-Anness IV, il-parti li tirrigwarda “Żona 4: l-Ewropa tal-Punent” għandha titħassar.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 17 ta’ Ottubru 2007.